stanford-oval/wikipedia huggingface dataset:
RMS Oceanic (1870)
Käyttöhistoria

Oceanic oli White Star Linen omistuksessa. Alus lähti neitsytmatkalleen Liverpoolista 2. maaliskuuta 1871 mukanaan vain 64 matkustajaa sekä kapteeni Sir Digby Murray. Pian aluksen satamasta lähdön jälkeen sen täytyi palata kattilan ylikuumenemisen takia takaisin. Matkaa jatkettiin 16. maaliskuuta. Tammikuussa 1872 Oceanic kävi läpi korjauksen, jonka aikana suuri miehistösuoja lisättiin – sen todettiin estävän keulaosaa täyttymästä. Kaksi uutta höyrykattilaa lisättiin, jotta höyrynpaine kasvaisi. Mastoja lyhennettiin.
Aluksen kolme sisarlaivaa valmistuivat pian Oceanicin jälkeen: RMS Atlantic, SS Baltic ja SS Republic.
Oceanic purjehti White Star Linen alla Liverpool – New York -reittiä 11. maaliskuuta 1875 asti, kunnes alus myönnettiin erikoisoikeudella Occidental & Orientalin höyrylaivayhtiölle, jossa Oceanic kulki San Franciscon, Jokohaman ja Hongkongin välillä. White Star Line toimitti laivan päällystön, kun taas muut miehistön jäsenet olivat kiinalaisia. Itse laiva jäi White Star Linen väreihin, mutta se kulki O&O:n lipun alla. Uudelleenasemointimatkan aikana Liverpoolista Hongkongiin Oceanic teki tuon reitin nopeusennätyksen. Myöhemmin se myös teki Jokohaman nopeusennätyksen. Palatessaan San Franciscoon se rikkoi oman ennätyksensä tuolla reitillä marraskuussa, 1889, 13 päivällä, 14 tunnilla ja 5 minuutilla.
22. elokuuta 1888 Oceanic törmäsi yhteen SS City of Chesterin kanssa juuri kultaisen portin ulkopuolella. Chester upposi, ja 16 sen matkustajaa hukkui.
Vuonna 1895 Oceanic palautettiin White Star Linelle, joka aikoi ottaa laivan takaisin käyttöön. Laiva lähetettiin takaisin Harland & Wolffille tarkastuksiin, joissa havaittiin laivan olevan yhtiölle epätaloudellinen. Oceanic myytiin romutettavaksi.
Ohotankuovi

| Ohotankuovi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kuovit Numenius
Laji::  madagascariensis
Kaksiosainen nimi
 Numenius madagascariensis  (Linné, 1766) 
Katso myös
   Ohotankuovi Wikispeciesissä   Ohotankuovi Commonsissa 
Infobox OKNimi-testi OKIUCN-testi OK: 
Ohotankuovi (Numenius madagascariensis) on itäaasialainen kahlaajalintu. Sen esiintymisalue käsittää itäisen Siperian Kamtšatkaan asti, Mongolian koillisosan ja Kiinan Mantšurian ja Ussurinmaassa. Se talvehtii laajalla alueella Kaakkois-Aasiassa ja Oseaniassa, mutta Madagaskarilla sitä ei ole koskaan tavattu. Lajin holotyypin kuvaili Carl von Linné Sulawesin Macassarista vuonna 1766.
Ohotankuovi on harmahtavanruskeankirjava ja juovikas. Selkä, siivet ja perä ovat tummat. Lähes 20 cm pitkä nokka on alaspäinkaartuva. Lajin elinympäristöä ovat suot, järvien rannat ja kosteat niityt. Ohotankuovin ravintoa ovat selkärangattomat eläimet, kuten hyönteiset ja äyriäiset. Kantaa uhkaa elinympäristön häviäminen.
Oda Canterburylainen

Oda tai Odo (k. 958) oli Canterburyn arkkipiispa Elinaikanaan häntä kutsuttiin "Oda Hyväksi", koska hänet tunnettiin kirkkojen kunnostajana ja papiston moraalin kohottajana. Hänet julistettiin pyhimykseksi ja hänestä kirjoitettiin hagiografia 1000- ja 1100-vuosisatojen vaihteessa.
Tausta

Oda syntyi Itä-Angliassa tanskalaisille vanhemmille. Hänen veljenpojastaan Oswald Worcesterläisestä tuli Yorkin arkkipiispa.
Oda nimitettiin Ramsburyn piispaksi noin vuonna 925. Hän toimi myös kuningas Athelstanin neuvonantajana, joka lähetti hänet vuonna 936 Ranskaan neuvottelemaan Englantiin karkotetun Ludvig IV:n, joka oli kuningas Kaarle Yksinkertaisen poika, palauttamisesta valtaistuimelle. Oda oli paikalla Athelstanin voittaessa Brunanburhin taistelun.
Arkkipiispa

Oda nimettiin Canterburyn arkkipiispaksi vuonna 941. Hän laajensi huomattavasti Canterburyn tuomiokirkkoa.lähde? Hän kuoli 2. kesäkuuta 958. Hänestä kuoleman jälkeen kerrotun legendan mukaan ehtoollisleivästä tippui verta hänen kädessään. Toisen legendan mukaan hän korjasi Athelstanin miekan ihmeenomaisesti.
Odysseuksen palatsi

| Odysseuksen palatsi> Ανάκτορο του Οδυσσέα |
| --- | --- |
 Odysseuksen palatsiksi kutsutut mykeneläisaikaiset rauniot.
Sijainti
 Odysseuksen palatsi
Koordinaatit:  38°27′38″N, 20°38′16″E
Valtio:   Kreikka
Paikkakunta:  Ithaka, Jooniansaaret
Historia
Tyyppi:  palatsi
Huippukausi:  1300–1100 eaa.
Kulttuuri:  mykeneläinen kulttuuri
Aiheesta muualla
  Odysseuksen palatsi Commonsissa 
Infobox OKNimi-testi OK: 
Odysseuksen palatsi (kreik. Ανάκτορο του Οδυσσέα, Anáktoro tou Odysséa) on mykeneläisaikaisen palatsin arkeologinen kohde Ithakan saarella Kreikassa. Se sijaitsee saaren pohjoisosassa lähellä Exogín kylää. Alue tunnetaan myös nimellä Schóli Omírou (Σχολή Ομήρου, ”Homeroksen koulu”) sekä Ágios Athanásios (Άγιος Αθανάσιος).
Palatsi on rakennettu noin vuonna 1300 eaa. Rakennus on ollut kahteen (tai kolmeen) tasoon rakennettu palatsi, jossa oli kallioon kaiverrettu portaikko. Rakennuksessa on ollut myös mm. työpaja- ja varastohuoneita, viemäröinti sekä maanalainen vesisäiliö. Alueelta on löydetty myös hautakehä sekä 1200-luvulta eaa. peräisin oleva kaivo. Kokonaisuus muistuttaa monin tavoin muita tunnettuja mykeneläisiä palatseja, kuten Mykenen palatsia ja Nestorin palatsia (Pyloksen palatsia).
Palatsin rauniot löydettiin vuonna 2010. Thanásis Papadópouloksen johtamat kaivaukset alueella olivat tuolloin kestäneet 16 vuotta. Rakennus on nimetty Odysseuksen mukaan. Tämä oli kreikkalaisessa mytologiassa Ithakan kuningas ja yksi merkittävimpiä Troijan sotaan osallistuneita sotapäälliköitä. Homeroksen Odysseiassa kuvaamaa Odysseuksen palatsia on etsitty Ithakalta pitkään, ja merkittävien arkeologisten löydösten puuttumista on pidetty muiden seikkojen ohella jopa tukena sille ajatukselle, että Homeroksen ”Ithaka” olisikin ollut joku toinen saari. Tutkijoiden mukaan löydetyt rauniot vastaavat monin tavoin Homeroksen kuvausta Odysseuksen palatsista, ja tukevat perinteistä näkemystä, että Ithaka on ollut merkittävä mykeneläisaikainen keskus. Ei voida kuitenkaan tietää, liittyvätkö rauniot johonkin Odysseus-nimiseen kuninkaaseen. Joka tapauksessa arkeologista kohdetta kutsutaan usein nimellä ”Odysseuksen palatsi”.
Aiheesta muualla

Kuvia tai muita tiedostoja aiheesta Odysseuksen palatsi eli Schóli Omírou Wikimedia Commonsissa
Oidium

Oidium on yleisnimitys sellaisille homesienille, joiden kuromat kehittyvät jonoissa ja levittyvät toisiinsa leveästi päälletysten asetettujen tynnyrien lailla. Useimmat oidium-muodot ovat härmäsienien kehitysasteita.
Office de Radiodiffusion et Télévision du Bénin

ORTB:n toimitalo Cotonoussa.
Office de Radiodiffusion et Télévision du Bénin (ORTB) on Beninin kansallinen yleisradioyhtiö.
Yleisradiotoiminta alkoi Cotonoussa silloisessa Ranskan Dahomeyssa vuonna 1953. Radio Cotonou lähetti 75 minuutin pituisia päivittäisiä lähetyksiä yhden kilowatin keskiaalto- ja 250 watin lyhytaaltolähettimellä. Uusi neljän kilowatin lyhytaaltolähetin saatiin vuonna 1957. Samana vuonna asema siirtyi Akpakpan posti- ja lennätinlaitokselta omaan taloonsa.
Asema sai nimen Radio Dahomey vuonna 1958, La voix du progrès vuonna 1970, La voix de la révolution vuonna 1972 ja Radio Bénin vuonna 1990. Abomey-Calavin lähetyskeskukseen hankittiin Länsi-Saksan tuella 50 kilowatin keskiaaltolähetin vuonna 1972 ja 50 kilowatin lyhytaaltolähetin vuonna 1976. Länsi-Saksan rahoittama uusi radiotalo otettiin käyttöön vuonna 1976. Televisiotoiminta alkoi pitkäksi venyneen valmistelun jälkeen Ranskan tuella vuonna 1978. Radio ja televisio yhdistettiin vuonna 1975 Office de Radiodiffusion et Télévision du Dahomey -nimiseksi julkisen palvelun laitokseksi, joka sai nykyisen nimensä vuonna 1979.
Maan pohjoisosassa sijaitsevaan Parakouun perustettiin alueellinen radioasema vuonna 1983. Nuorisolle suunnattu Radio Atlantique FM aloitti toimintansa Cotonoussa vuonna 1994. Sen ohjelmia voi nykyään kuunnella maan eteläosassa. Toinen televisiokanava Bénin Business 24 (BB24) aloitti toimintansa vuonna 2013. Samaan aikaan ryhdyttiin kehittämään La chaîne de développement -nimistä toista valtakunnallista radio-ohjelmaa, jonka tarkoituksena on välittää ohjelmaa 18 paikallisella kielellä. Lyhytaaltolähetykset Cotonousta päättyivät vuonna 2006 ja Parakousta vuonna 2009. Nykyään kaikki radiolähetykset tapahtuvat ULA-alueella. Ulkomaille välitetään radio- ja televisio-ohjelmia satelliittien avulla. ORTB vastaa myös maaseudun lähiradioiden toiminnasta.
Vuoden 1990 perustuslain ja vuonna 1997 hyväksytyn uuden medialain jälkeen Beniniin on perustettu lukuisia kaupallisia, uskonnollisia sekä eri yhteisöjen omistamia radio- ja televisioasemia. Lisäksi välitetään ulkomaisten yleisradioyhtiöiden ohjelmia.
Aiheesta muualla

Office de Radiodiffusion et Télévision du Bénin (ranskaksi)
Oikaisu (journalismi)

Journalismissa oikaisu tarkoittaa joukkoviestimessä julkaistun virheellisen asiatiedon korjaamista. Hyvän journalistisen tavan mukaan oikaisu on tehtävä oma-aloitteisesti tai kun asianosainen tai kuka tahansa sitä vaatii. Oikaisuvelvollisuus ei ulotu merkityksettömiin pikkuvirheisiin.
Ohimolihas

Ihmisen ohimolihas
Ohimolihas (lat. musculus temporalis) kuuluu puremalihaksiin. Se lähtee ohimoluun ohimokuopasta (lat. fossa temporalis) ja päättyy alaleukaluun ohimolisäkkeeseen (lat. processus coronoideus mandibulae). Sen päällä sijaitsee otsalihas. Ohimolihaksen tehtävänä on nostaa alaleukaa painaen sitä yläleukaa vasten. Ohimolihasta hermottaa alaleukahermo kuten muitakin puremalihaksia.
Märehtijöillä ohimolihasta on vaikea erottaa saman alueen muista lihaksista. Lihansyöjillä puolestaan ohimolihas on vahvin pään lihaksista.
Aiheesta muualla

Kuvia tai muita tiedostoja aiheesta Ohimolihas Wikimedia Commonsissa
Ohansk

| Ohansk Оханск |
| --- | --- |
 lippu:  vaakuna
Valtio:  Venäjä
Subjekti:  Permin aluepiiri
Piiri:  Ohansk
Pinta-ala:  
 – Kokonaispinta-ala:  18 km²
Väkiluku (2009):  7 600
 – Väestötiheys:  422 as./km²
Aikavyöhyke:  UTC+5 (MSK+2)
 
 ohansk-city.ru 
Infobox OKVirheellinen NIMI-arvo: 
Ohansk (ven. Оха́нск) on kaupunki Permin aluepiirissä Venäjällä. Se sijaitsee Kaman muodostaman Votkinskin tekojärven rannalla 119 kilometriä Permistä lounaaseen. Kaupunki on Ohanskin piirin keskus. Asukkaita on 7 600 henkeä (vuonna 2009).
Paikalla sijainnut Ohanskojen kylä mainitaan ensimmäisen kerran vuonna 1547. Vuonna 1781 siitä tuli kaupunki ja Permin lääniin kuuluneen kihlakunnan keskus. Asukkaat harjoittivat maanviljelyä, jokiliikennettä ja kalastusta.
Nykyään Ohanskissa toimii ompelimo, elintarviketeollisuutta, sahalaitos ja maatalousyritys. Kaupungissa on kotiseutumuseo ja biologian tutkimusasema.
Aiheesta muualla

Kuvia tai muita tiedostoja aiheesta Ohansk Wikimedia Commonsissa
Pääkaupunki: Perm

Aleksandrovsk |
Berezniki |
Gornozavodsk |
Gremjatšinsk |
Gubaha |
Dobrjanka |
Kizel |
Krasnokamsk |
Krasnovišersk |
Kudymkar |
Kungur |
Lysva |
Nytva |
Ohansk |
Osa |
Otšor |
Solikamsk |
Tšaikovski |
Tšerdyn |
Tšormoz |
Tšernuška |
Tšusovoi |
Usolje |
Vereštšagino
Permin aluepiiri
Ohjaaja

Ohjaaja on henkilö, jolla useamman ihmisen tuottamassa taiteellisessa tuotannossa viime kädessä on vastuu ja valta teoksen taiteellisista puolista.
Pääosa ohjaajista työskentelee joko elokuvaohjaajina tai teatteriohjaajina, mutta myös muun muassa kuunnelmilla ja televisio-ohjelmilla on ohjaajansa. Näytelmä- ja elokuvaohjaajan työsuhde on useimmiten projektiluonteinen, sillä on harvinaista, että ohjaaja saa vakituisen kiinnityksen yhteen työpaikkaan.
Televisio- ja radiotoimituksissa ohjaajan tehtävä on johtaa ja koordinoida suoran tai nauhoitettavan ohjelman tekoa, kuten sovittaa yhteen ohjelman eri vaiheet.
Suomessa teatteriohjaajia koulutetaan Taideyliopiston Teatterikorkeakoulussa ja elokuvaohjaajia Aalto-yliopiston taiteiden ja suunnittelun korkeakoulussa. Ohjaajien oikeuksia valvoo Teatteri- ja media-alan toimijoiden järjestö TeMe.
Aiheesta muualla

Kuvia tai muita tiedostoja aiheesta Ohjaaja Wikimedia Commonsissa
| --- | --- |
Auktoriteettitunnisteet: Kansalliset :  Saksa 2  Tšekki 2
Oikeiosis

Oikeiosis (m.kreik. οἰκείωσις, oikeiōsis, ”omaksi ottaminen”; sanasta oikos, ”talo”; lat. conciliatio) on stoalaisen filosofian keskeinen käsite. Se tarkoittaa tapahtumasarkaa, jonka kautta elävä olento tulee tietoiseksi itselleen arvokkaista asioista ja myös esimerkiksi yhteenkuuluvuudestaan muiden elävien olentojen tai asioiden kanssa.
Termi esiintyy muun muassa Khrysippoksella, Hierokleella ja Senecalla. Ajatuksen mukaan jokainen elävä olento tulee vaiheittain tietoiseksi omasta luonnostaan ja rakenteestaan, ja ottaa tätä kautta itsensä omakseen. Tätä kautta se myös tulee tietoiseksi siitä, mitkä asiat elämässä ovat luonnostaan tavoittelemisen arvoisia ja mitkä vältettäviä. Tämä mahdollistaa eliöiden itsesäätelyn sekä selittää ihmisten luontaisen yhteisöllisyyden.
Stoalaiset ajatukset saivat uutta huomiota uudella ajalla, kun biologiassa on tutkittu itsesäilytysvaistoa sekä erilaisia sosiobiologisia kysymyksiä.
HMS Oden (1896)

| HMS Oden |
| --- | --- |
 HMS Oden

Aluksen vaiheet
Rakentaja:  Bergsunds Mekaniska Verkstad
Laskettu vesille:  9. maaliskuuta 1896
Palveluskäyttöön:  25. toukokuuta 1897
Poistui palveluskäytöstä:  16. heinäkuuta 1937
Tekniset tiedot
Uppouma:  3 328 t (standardi) 3 720 t (kuormattu)
Pituus:  86 m (kokonaispituus)
Leveys:  14,8 m
Syväys:  5,5 m
Koneteho:  5330 ihp
Nopeus:  15 solmua
Miehistöä:  239
Aseistus
Aseistus:  2 × Canet 254 mm/L42 M/94A -tykkiä 4 × Bofors 120 mm/L45 M/94 -tykkiä 4 × Finnspång 57 mm/L25,9 M/95 -tykkiä 6 × 47 mm/L50 M/95 -tykkiä 2 × Palmcrantz 25 mm/L35,5 M/84 -tykkiä 2 × Maxim 8 mm -konekivääriä 1 × 457 mm M/93 -torpedoputki
HMS Oden oli Ruotsin laivaston vuonna 1897 vesille laskettu Oden-luokan rannikkopanssarilaiva (ruots. Pansarskepp), joka oli palveluksessa vuoteen 1937.
Rakentaminen

Ruotsin hallitus pyysi 1893 eduskunnalta rahoitusta, jolloin aluksen hankintaan varattiin varat vuoden 1894 budjettiin. Hankinnasta järjestetyn tarjouskilpailun voitti Bergsunds Mekaniska Verkstad. Alus laskettiin vesille 9. maaliskuuta 1896 ja se otettiin palveluksen 25. toukokuuta 1897.
Palvelus

Alus oli mukana Tukholmassa pidetyssä Taide- ja teollisuusnäyttelyssä vuonna 1897. Se ajoi karille 1901. Aluksen nostamiseen ja kunnostamiseen tarvittiin lisäbudjetti. Saaduilla varoilla hankittiin lisäksi kaksi 12 cm:n tykkiä, jotka korvasivat aiemmat 5,7 cm:n tykit. Seuraavana vuonna alus edusti kuningas Edward VII:n kruunajaisissa. Vuoden 1913 Venin saaren lähistöllä pidetyissä sotaharjoituksissa alus törmäsi tykkivene HMS Urdiin, joka upposi. Onnettomuudessa ei kuitenkaan kukaan saanut surmansa.
Alus oli 1915 modernisoitavana, jolloin siihen asennettiin uudet kattilat. Yksi savuhormi jaettiin kahtia ja kummatkin mastot korvattiin keveämmillä ja pidemmillä taistelutiloilla varustetuilla mastoilla.
Oden poistettiin palveluksesta 16. heinäkuuta 1937. Aluksen myynti romutettavaksi kuitenkin epäonnistui ja lopulta vuonna 1943 Karlskronan telakka romutti sen.
Ohalatva
Aiheesta muualla

Ohalatvan kunnan sivusto (Arkistoitu – Internet Archive) (venäjäksi)
Ohalatvan kunta Seuloskoin piirin sivustolla (Arkistoitu – Internet Archive) (venäjäksi)
O. K. Corralin taistelu

Tapahtumapaikka Tombstone vuonna 1881, jolloin kuuluisa tulitaistelu käytiin.
O. K. Corralin taistelu oli lainvalvojien ja lainsuojattomien välinen tulitaistelu Tombstonessa Arizonassa 26. lokakuuta 1881. Taistelua pidetään villin lännen historian tunnetuimpana.
Puoli minuuttia kestäneessä tulitaistelussa kuoli kolme lainsuojatonta ja haavoittui kolme lainvalvojaa. Seuranneessa oikeudenkäynnissä lainvalvojat Earpin veljekset ja Doc Holliday vapautettiin syytteistä. Tulitaistelu johti kuukausia kestäneeseen vihanpitoon Earpien joukon ja lainsuojattomien välillä.
Osapuolet

O. K. Corralin taistelussa oli vastakkain kaksi toisiaan vihannutta joukkiota. Yhdellä puolella olivat Tombstonen poliisipäällikkö Virgil Earp ja hänen apulaisensa Wyatt Earp, Morgan Earp ja Doc Holliday. Vastapuolella oli kaksi veljesparia, Ike Clanton ja Billy Clanton sekä Frank McLaury ja Tom McLaury. Clantonit ja McLauryt kuuluivat löyhään lainsuojattomien joukkioon, joita kutsuttiin cowboyiksi, sillä he hankkivat elantonsa varastelemalla karjaa. Heillä oli tapana kantaa asetta, vaikka se oli Tombstonessa kielletty.
Tapahtumien kulku

Tapahtumasarja käynnistyi 25. lokakuuta, kun Ike Clanton ja Tom McLaury saapuivat laitumelta Tombstonen keskustaan. Clanton oli saluunassa syömässä lounasta, kun poliisipäällikön apulainen Doc Holliday käveli sisään ja alkoi härnätä häntä vetämään aseensa. Clanton häipyi paikalta. Seuraavana aamuna hänen kuultiin uhkailevan kaupungin lainvalvojia.
Keskipäivällä 26. lokakuuta Morgan ja Virgil Earp pidättivät kadulla Clantonin, joka tuomittiin 25 dollarin sakkoihin aseen kantamisesta. Vähän myöhemmin samana iltapäivänä Tom McLaury törmäsi kadulla Wyatt Earpiin, joka alkoi hakata McLaurya revolverinperällään. Kun Frank McLaury ja Billy Clanton kuulivat toverinsa pahoinpitelystä, he ostivat itselleen revolverit.
Clantonit ja McLauryt tapasivat toisensa kello kolmen aikoihin tyhjällä tontilla Fremont Streetin eteläpuolella. Muutaman oven päässä oli O. K. Corralin hevosaitaus, josta taistelu on saanut nimensä.
Earpin veljekset ja Doc Holliday lähestyivät Clantoneita ja McLauryja kuin olisivat halunneet välienselvittelyä. He olivat kaikki aseistettuja, mutta vastapuolelta ilmeisesti vain Billy Clantonilla ja Frank McLaurylla oli ase. Seriffi Johnny Behan yritti estää taistelun kertomalla, että cowboyt olivat aseettomia ja aikeissa lähteä, mutta veljekset viittasivat hänelle kintaalla.
Kun joukkiot kohtasivat toisensa, he huutelivat ensin toisilleen, minkä jälkeen alkoi ammuskelu. Frank McLaury sai heti luodin vatsaansa ja Billy Clanton rintaansa. Ike Clanton pakeni viereiseen valokuvausliikkeeseen. Tom McLaury yritti ottaa kiväärinsä satulalaukusta mutta Doc Holliday ampui hänet haulikollaan.
Koko taistelu oli ohi 30 sekunnissa. Billy Clanton, Frank McLaury ja Tom McLaury saivat surmansa, mutta Ike Clantonin onnistui paeta. Doc Holliday oli saanut pienen haavan lantioonsa, Morgan Earpia oli ammuttu hartioihin ja Virgiliä pohkeeseen. Wyatt Earp selvisi vahingoittumattomana.
Taistelun jälkeen

Vierekkäin asetettujen ruumiiden viereen pystytettiin kyltti, jossa luki ”Murhattu Tombstonen kaduilla”. Vainajat haudattiin 27. lokakuuta Boot Hilliin.
Ike Clanton teki rikosilmoituksen toveriensa murhasta. Virgil Earp pidätettiin virantoimituksesta, ja Wyatt Earp ja Doc Holliday laitettiin putkaan kuukauden ajaksi. Morgan ja Virgil Earp saivat toipua ampumahaavoistaan vuoteessa.
Oikeudenkäynti järjestettiin 30. marraskuuta 1881. Tuomari Wells Spicer kutsui Earpien toimintaa paheksuttavaksi, mutta hän vetosi olosuhteisiin, kuten Tombstonen laittomuuden ilmapiiriin ja Earpien saamiin uhkauksiin, ja vapautti Earpit ja Hollidayn syytteistä. Tuomari uskoi, että Clanton ja McLaury olivat vetäneet aseensa esiin sen sijaan, että olisivat suostuneet luovuttamaan aseensa ja antautumaan.
Myöhemmät tapahtumat

Joulukuussa 1881 Virgil Earp joutui väijytykseen ja haavoittui vakavasti. Seuraavana keväänä Morgan Earp ammuttiin kuoliaaksi. Hyökkäysten on arveltu olleen kosto O. K. Corralin tapahtumista. Syyllisiä ei koskaan tunnistettu varmasti, mutta Wyatt Earp jäljitti ja ampui Doc Hollidayn ja muiden apureidensa avustuksella neljä epäiltyä. Seriffi Behan etsintäkuulutti Earpin, joka jätti Arizonan huhtikuussa 1882.
Jälkimaine

Tombstonen taistelu on villin lännen historian kuuluisimpia tapahtumia. Siitä on tehty useita elokuvia, joista maineikkain on John Fordin ohjaama Aavikon laki vuodelta 1946.
Tombstonen kartta. Vihreällä on merkitty taistelupaikka Fremont Streetillä ja sen eteläpuoleisella pienellä tontilla. Keltaisella on merkitty O. K. Corralin hevosaitaus, josta taistelu sai nimensä. Aitauksen takaovi on Fremont Streetin puolella.
Taistelussa kuolleet arkuissaan, vasemmalta oikealle Tom McLaury, Frank McLaury ja Billy Clanton.
Taistelua käsittelevä sanomalehtiuutinen.
Oikeuksien julistus

Oikeuksien julistus on oikeudellinen asiakirja, jossa määritellään yksilön oikeudet, erioikeudet ja vapaudet. Siinä määritellään valtion ja kansalaisen suhde sekä vahvistetaan kansalaisvapauksien oikeudelliset rajat.
Oikeuksien julistus voi muodostaa osan valtion perustuslaista, kuten Yhdysvaltain perustuslaissa. Tällaiset oikeudet sitovat lainsäädäntöelintä, ja niiden muuttaminen on vaikeaa. Oikeuksien julistus voi olla myös tasa-arvoinen muun lainsäädännön kanssa, jolloin sen muuttaminen tapahtuu normaalissa lainsäädäntöprosessissa.
Oikeuksien julistuksia pidetään usein tärkeinä, jopa välttämättöminä, vapauden takaajina ja hallinnon vallan rajoittajina. Ne suojaavat yksilöä julkiselta auktoriteetilta ja saavat hallituksen, oikeuslaitoksen ja kansan ottamaan yksilönoikeudet huomioon.
Oikeuksien julistuksia on arvosteltu siitä, että ne on upotettu lakiin ideologisesti värittyneinä, mutta niitä on vaikea poistaa. Ne voivat myös vaarantaa tuomareiden neutraaliuden ja vetää tuomarit mukaan poliittisiin kiistoihin, vaikka valta päättää oikeuksista pitäisi kuulua vaaleilla valituille poliitikoille eikä tuomareille. Ihmisoikeuksien julistusta on arvosteltu koko ihmisoikeuksien ajatuksen pätevyydestä ja siitä, että tavalliset lait suojelevat jo niitä.
Oden-luokka

| Oden-luokka |
| --- | --- |


Tekniset tiedot
Uppouma:  3 445 t
Pituus:  84,8 m
Leveys:  14,78 m
Syväys:  5,28 m
Koneteho:  5 350 hv
Nopeus:  16,5 solmua
Miehistöä:  252
Aseistus
Meritorjunta:  2 × Canet 254 mm/L42 M/94A -tykkiä 6 × Bofors 120 mm/L45 M/94 -tykkiä 10 × Finnspång 57 mm/L55 M/89B -tykkiä 2 × Palmcrantz 25 mm/L35,5 M/84 -tykkiä 2 × Maxim 8 mm M/1895 -konekivääriä 1 × 457 mm M/93 -torpedoputki
Oden-luokka oli Ruotsin merivoimien rannikkopanssarilaivaluokka, johon kuului 1800-luvun lopulla valmistuneet kolme alusta.
Taustaa

Syksyllä 1892 kolmannen Äran-luokan aluksen hankintaan tarvittavien varojen tultua hyväksyttyä hallitus perusti laivastokomitean, jonka tehtävänä oli tutkia maailmalla tapahtunutta laivanrakennuksen kehitystä. Komitean tehtävänä oli tehdä esityksiä Ruotsin merivoimien modernisoinnista sekä uusien alusten hankinnasta. Tehty esitys päättyi yhteenvetoon, jonka mukaan Svea-luokan alukset vastasivat laivaston sen hetkestä tarvetta, mutta alusten tykistö sijoitusta ja panssarointia tulisi parantaa. Lisäksi todettiin 15,2 cm:n tykkien tulinopeus liian hitaaksi.
Komitea suositti 15 rannikkopanssarilaivan, 30 ensimmäisen luokan torpedoveneen, 15 toisen luokan torpedoveneen ja kuuden laivueenjohtajan hankintaa. Rannikkopanssarilaivojen pääaseiden tuli olla kahdessa erillisessä tornissa ja apuaseina 12 cm:n tykkejä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Oden | Bergsunds Mekaniska Verkstad AB | - | 9. maaliskuuta 1896 | 25. toukokuuta 1897 | poistettu palveluksesta 16. heinäkuuta 1937 |
| HMS Niord | Lindholmens Verkstads AB | - | 31. maaliskuuta 1898 | 23. helmikuuta 1899 | poistettu palveluksesta 7. elokuuta 1922 |
| HMS Thor | Bergsunds | - | 7. maaliskuuta 1898 | 29. kesäkuuta 1899 | poistettu palveluksesta 16. heinäkuuta 1937 |